Արձանագրությունների վավերացմանը տանող ամբողջ գործընթացում ՀՀ-ն իր ողջ ներուժով ցույց էր տալիս աշխարհին, որ Թուրքիան փորձում է ետ կանգնել պարտավորություններից կամ, առնվազն, ձգձգել արձանագրությունների վավերացումը։ Պատկերն ակնհայտ էր․ կային ստորագրված արձանագրություններ, և հստակ պատկերացում, որ քայլ կատարելու հերթը Թուրքիայինն էր։ Արդյունքում, ողջամիտ ժամկետներում աշխարհին մատուցելով Թուրքիայի կեցվածքը, Հայաստանը դիմեց որոշակի քայլերի։ Նախ, Ազգային ժողովից եղավ հետկանչ, ապա ՄԱԿ ԳԱ-ում ՀՀ նախագահը հայտարարեց, որ Հայաստանը գարուն կմտնի առանց այդ արձանագրությունների։ Ի վերջո, ստորագրությունը հետ կանչվեց, և արձանագրություններն այլևս գոյություն չունեն», – նշել է Կարեն Բեքարյանը։